《为陈廉茹太史兄弟奉寿尊甫涧云先生》
明代·陈子壮

太邱道广宜贤后，二子声名挂北斗。吴中四姓不足豪，汉家万石兹能有。

安歌鼓瑟罗中堂，文茵锦胜粲而双。报导金华暂辞直，莱衣犹似鹭鹓行。

国琛元圃照人如，共传出蚌报恩珠。不信试看沧海月，岁岁年年春满壶。

作者简介：（1596—1647）明末广东南海人，字集生，号秋涛。万历四十七年进士。授编修。天启四年典浙江乡试，发策刺魏忠贤，削籍。崇祯初起故官，累迁礼部右侍郎，以故除名归。南明弘光帝起为礼部尚书，未至，南京已陷，桂王朱由榔称帝肇庆，授为东阁大学士兼兵部尚书。起兵攻广州，兵败被执死。谥文忠。有《云淙集》、《练要堂稿》、《南宫集》。